Neuvoston direktiivi 78/145/ETY, annettu 30 päivänä tammikuuta 1978, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin 64/54/ETY muuttamisesta kolmannentoista kerran



Virallinen lehti nro L 044 , 15/02/1978 s. 0023 - 0024

Suomenk. erityispainos Alue 13 Nide 8 s. 0052

Kreikank. erityispainos: Luku 03 Nide 20 s. 0095

Ruotsink. erityispainos Alue 13 Nide 8 s. 0052

Espanjank. erityispainos: Luku 13 Nide 8 s. 0099

Portugalink. erityispainos: Luku 13 Nide 8 s. 0099



NEUVOSTON DIREKTIIVI, annettu 30 päivänä tammikuuta 1978, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin 64/54/ETY muuttamisesta kolmannentoista kerran (78/145/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä 5 päivänä marraskuuta 1963 annetun neuvoston direktiivin 64/54/ETY(3), sellaisena kuin se on viimeksi muutettuna direktiivillä 76/629/ETY(4), 3 artiklassa säädetään, että jäsenvaltiot saavat sallia tiettyjen elintarvikkeiden savustamisen vain luontaisessa tilassa olevalla puulla tai luontaisessa tilassa olevilla puumaisilla kasveilla tuotetussa savussa ja niin, että tällainen savustaminen ei millään tavoin vaaranna ihmisten terveyttä, liittymisasiakirjan liitteessä VII olevassa IX luvun 2 kohdassa sallitaan Irlannin, Tanskan ja Yhdistyneen kuningaskunnan pitää voimassa 31 päivään joulukuuta 1977 nestemäisten savuliuosten käyttöä elintarvikkeissa koskevat kansalliset säännöksensä, nestemäisiä savuliuoksia käytetään ensisijaisesti niiden makua-antavien ominaisuuksien takia, mutta niillä saattaa olla lisäksi säilöntäaineominaisuuksia, nestemäisten savuliuosten toksikologista hyväksyttävyyttä ja täsmällistä teknologista tehtävää koskevat tutkimukset ovat käynnissä useissa jäsenvaltioissa ja että tilannetta on tarkasteltava näiden tutkimusten perusteella, sen vuoksi ei ole vielä mahdollista tehdä lopullisia päätöksiä nestemäisten savuliuosten käytön sallimisesta yhteisössä eikä tavasta, jolla salliminen olisi toteutettava, neuvoston 17 päivänä joulukuuta 1973 antamassa direktiivissä 74/62/ETY(5), jolla muutetaan direktiiviä 64/54/ETY yhdeksännen kerran, sallitaan jäsenvaltioiden pitää voimassa 31 päivään joulukuuta 1977 formaldehydin käyttöä "Grana Padano" -juustossa koskevan kansallisen lainsäädäntönsä, ja viimeisimpien tieteellisten ja toksikologisten tietojen perusteella on kuitenkin mahdollista sallia tämä edelleenkin, jos formaldehydijäämät ovat vähäisiä, ON ANTANUT TÄMÄN DIREKTIIVIN: 1 artikla 1. Korvataan direktiivin 64/54/ETY 5 artiklan 2 kohta seuraavasti: "2. Poiketen siitä, mitä 1 artiklassa säädetään, jäsenvaltiot voivat sallia 31 päivään joulukuuta 1980 nestemäisten savuliuosten käytön." 2. Lisätään direktiivin 64/54/ETY 5 artiklaan seuraavaa: "3. a) poiketen siitä, mitä 1 artiklassa säädetään, jäsenvaltiot voivat pitää voimassa formaldehydin käyttöä "Grana Padano" -juustossa koskevan kansallisen lainsäädäntönsä, jos kaupan pidetty valmis tuote ei sisällä vapaata ja/tai sitoutunutta formaldehydiä yli 0,5 mg/kg:ssa; b) komissio käsittelee uudelleen edellä a alakohdassa tarkoitettua poikkeusta ja esittää neuvostolle tarvittavat muutokset kolmen vuoden kuluessa tämän direktiivin tiedoksi antamisesta." 2 artikla Edellä 1 artikla tulee voimaan 1 päivästä tammikuuta 1978. 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 12 kuukauden kuluessa sen tiedoksi antamisesta ja ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä joulukuuta 1978. Neuvoston puolesta Puheenjohtaja P. DALSAGER (1) EYVL N:o C 6, 9.1.1978, s. 117 (2) Lausunnot on annettu 14/15.12.1977 (3) EYVL N:o L 12, 27.1.1964, s. 161/64 (4) EYVL N:o L 223, 16.8.1976, s. 3 (5) EYVL N:o L 38, 11.2.1974, s. 29